open-index/open-wikipedia-markdown huggingface dataset:
Hygriini

**Hygriini** eli **2-asetonyyli-1-metyylipyrrolidiini** (C8H15NO) on pyrrolidiinirakenteen sisältävä alkaloidi. Sitä esiintyy erityisesti kokapensaiden lehdissä ja eräissä *[[Solanales]]*-lahkon kasveissa. Ulkomuodoltaan se on viskoosia keltaista ja pistävänhajuista nestettä. Se on välituote kasvien valmistaessa tropaanialkaloideja.

## Ominaisuudet. biosynteesi ja kemiallinen synteesi
Muiden alkaloidien tavoin hygriini on emäksinen. Kasveissa se esiintyy optisesti puhtaana aktiivisena R(+)-isomeerina. Tämä isomeeri on suoloinaan stabiili, mutta eristettynä rasemisoituu nopeasti. Myös toinen hygriinin isomeereistä (-)-hygriini rasemisoituu nopeasti mahdollisesti avoketjuisen muodon kautta.

Kasvit syntetisoivat yhdistettä lähtien ornitiiniaminohaposta, josta muodostuu N-metyyli-Δ1-pyrroliumkationi, joka reagoi asetoetikkahapon tai asetoasetyylikoentsyymi-A:n kanssa Mannich-reaktiolla, jolloin tuotteena muodostuu hygriiniä. Hygriini hapetetaan edelleen ja kasvit tuottavat siitä tropinonia.

Hygriinin valmistamiseen synteettisesti on useita tapoja, mutta ne ovat usein monivaiheisia. Yksi tapa valmistaa hygriiniä on γ-metyyliaminobutyraldehydin ja etyyliasetoasetaatin välinen kondensaatioreaktio. Yhdistettä voidaan valmistaa myös käyttämällä lähtöaineena N-metyyliproliinin etyyliesteriä, joka pelkistetään DIBAL:in avulla ketoniksi. Muodostuva yhdiste reagoi (metoksimetyyli)trifenyylifosfoniumbromidin kanssa muodostaen vinyylieetterin, joka hajoaa spontaanisti aldehydiksi. Tämä aldehydi reagoi Grignard-reaktiolla metyylimagnesiumbromidin kanssa, jolloin muodostuu hygroliinia (C8H17NO). Hygroliini hapetetaan hygriiniksi Dess–Martin-perjodinaanilla.

## Lähteet

## Aiheesta muualla
*Kyoto Encyclopedia of Genes and Genomes (KEGG): Hygrine 
*Liber Herbarum II: Luettelo hygriinia sisältävistä kasveista
Edistyksellinen demokraattinen puolue

**Edistyksellinen demokraattinen puolue** (, , PDP) on tunisialainen puolue. Puolue perustettiin 1983 nimellä *edistyksellinen sosialistinen kokoomus* ja rekisteröitiin 1988. Nykyisen nimensä se otti 2001. Ben Alin aikana se oli laillinen oppositiopuolue. Puolueen puheenjohtaja on Ahmed Nejib Chebbi.

Tunisian vallankumouksen jälkeen 24. lokakuuta 2011 järjestetyissä vaaleissa uutta perustuslakia säätävän neuvoston valitsemiseksi puolue sai 16 paikkaa 217:stä.
Kampanjassaan vasemmistoliberaali ja maallistunut PDP kampanjoi etenkin islamistipuolue Ennahdaa vastaan, mutta jäi viidenneksi Ennahdan voitettua ylivoimaisesti.

## Lähteet

## Aiheesta muualla
* http://www.pdp.tn/
Työn ja vapauksien demokraattinen foorumi

**Ettakatol &ndash; Työn ja vapauksien demokraattinen foorumi** (, , FDTL) on tunisialainen puolue. Puolue perustettiin 1994 ja rekisteröitiin virallisesti 2002. Puolueen johtaja ja pääsihteeri on Mustapha Ben Jafar.

Tunisian vallankumouksen jälkeen 24. lokakuuta 2011 järjestetyissä vaaleissa uutta perustuslakia säätävän neuvoston valitsemiseksi puolue sai 20 paikkaa.

## Aiheesta muualla
* http://www.ettakatol.org/
Aridha

**al-‘Arīḍah ash-Sha‘biyyah lil-Ḥurriyyah wal-‘Adālah wat-Tanmiyah** () tai **al-Aridha** on tunisialainen puolue. Puolue perustettiin Tunisian vallankumouksen jälkeen 17. maaliskuuta 2011. Sen perustaja on Mohamed Hechmi Hamdi.

Tunisian vallankumouksen jälkeen 24. lokakuuta 2011 järjestetyissä vaaleissa uutta perustuslakia säätävän neuvoston valitsemiseksi puolue sai 26 paikkaa ja tuli siten kolmanneksi.

Puolueen perustaja Hechmi Hamdi on miljonääri, joka oli pitkään islamistisen Ennahda-liikkeen jäsen. Hän asuu Lontoossa ja omistaa Al Mustaquilla -satelliittikanavan. Populistiseksi syytetty Hechmi Hamdi lupasi puoli miljoonaa työpaikkaa ja ilmaisen terveydenhoidon ja joukkoliikenteen.

## Lähteet
Kauppakeskus Stella

**Kauppakeskus Stella** on Mikkelin keskustassa sijaitseva, Osuuskauppa Suur-Savon omistama kauppakeskus. Kauppakeskus Stella avasi ovensa 11.11.2011 kello 11.11. Stellan kokonaispinta-ala on noin 30 000 neliömetriä jakautuen kolmeen kerrokseen. Stellassa on yli 30 erikoisliikettä mm. Sokos. Kauppakeskuksen sydämenä on avara lasikatteinen kävelykatu, jossa sijaitsee myös perinteinen Mikkelin kauppahalli. Pääsisäänkäynti kauppakeskukseen on historiallisten porttirakennusten välistä, Hallituskatu 3–5. Stellan pohjakerroksesta on kulku Mikkelin Toriparkkiin.

## Tietoa kauppakeskuksesta
* kerrospinta-ala n. 30 000 m²
* liikkeiden määrä alle 30
* pysäköintipaikkoja: 680, joista katettuja 620
* kauppakeskuksen suunnittelu: Arkkitehtitoimisto Innovarch

## Kauppakeskuksen liikkeet

* 24 Pesula
* Alko
* Amarillo
* Apteekki Stella
* Babista & Rosso Pizza
* Burger King
* CafeStella
* Cubus
* Eurokangas
* Finlayson Pop-Up
* Gastropub Eino
* Glitter
* H&M
* Hairlekiini
* HupsiStella
* Jukurit Shop
* Kauppahalli
* Life
* Luna Living
* Marimekko
* Mikkelin Klubi
*Mysteeri
* Pentik
* S-market
* S-Pankki
* Silmäasema
* Sinsay
* Sokos
* Spice Ice by Candy Town
* Stadium
*Stellan Kukka
* Suomalainen Kirjakauppa
* Telia
* Timanttiset
*Tunnin Kuva

## Muut palvelut
* Postin pakettiautomaatti
* Pakettipiste (Matkahuollon, PostNordin, DHL Expressin sekä Pakettipisteen paketeille)
* Kauppahallin omat liikkeet: 
** Kotileipomo Siiskonen
** Myymälä-kahvila Bunbum
** Maalaispuoti
** Heinäsen Kalaherkku & Eväsherkku

## Lähteet

## Aiheesta muualla
*Kauppakeskus Stellan kotisivut
*Kauppakeskus Stella luo uutta ostoskulttuuria
Venus-symboli

**Venus-symboli** (♀) on ikivanha symbolikuvio, jonka muodostavat ympyrä ja sen alapuolella oleva risti. Symbolin katsotaan alun perin kuvaavan roomalaisten rakkauden ja kauneuden jumalan Venuksen käsipeiliä.

Kuviota käytetään Venus-planeetan symbolina muun muassa almanakoissa. Sitä on käytetty myös kuparin symbolina varsinkin alkemiassa, minkä vuoksi se esiintyy myös eräiden kaivosp­aikka­kuntien kuten Outokummun vaakunassa heraldisena symbolina.

Nykyisin Venus-symbolin tunnetuin merkitys on sen käyttö naisen tai muun naaraan sukupuolisymbolina, kun taas Mars-symboli (♂) merkitsee miestä tai koirasta.
 
Venus-symbolin Unicode-koodiarvo on U+2640.

## Katso myös
* Tähtitieteelliset symbolit

## Lähteet

## Aiheesta muualla
Pesonius

**Pesonius** on muun muassa seuraavien henkilöiden sukunimi:

* Gottlieb Pesonius (1823–1884), Jyväskylän lyseon rehtori ja Jyväskylän valtuuston puheenjohtaja 
* Veikko Pesonius (1906–1985), suomalainen eversti ja Liiketyönantajain liiton toimitusjohtaja
Theodore Forstmann

**Theodore Forstmann** (1940–2011) oli yhdysvaltalainen liikemies ja miljardööri. Hän omisti Dr Pepper -juomat, Toppsin ja Gulfstream-lentokoneet sekä International Management Groupin, joka manageroi huippu-urheilijoita. *[[Forbes]]* on arvioinut hänen omaisuudekseen 1,3 miljardia euroa.

## Lähteet
Bandyliigakausi 2007–2008

**Jääpallon Suomen mestaruus 2007-2008** ratkaistiin kaksinkertaisen runkosarjan päätteeksi kahdeksan parhaan pudotuspeleillä. Kausi oli juhlavuosi, sillä ensimmäinen jääpallon Suomen mestaruus oli ratkaistu sata vuotta aiemmin.

Sarjassa oli 11 joukkuetta kun Veitsiluodon Vastus vetäytyi sarjasta. Ennakkosuosikkeina kauteen lähtivät Tornion Palloveikot, Oulun Luistinseura ja Helsingin IFK. Ennakkosuosikit muodostivat myös runkosarjan kärkikolmikon. OLS ja ToPV selvittivät tiensä myös välieriin, mutta HIFK:n tie kuitenkin katkesi puolivälierissä Porin Narukerää vastaan. Neljäs välieräjoukkue oli Warkauden Pallo -35, joka pudotti välierissä vahvassa nousussa olevan Mikkelin Kampparit. Välierissä OLS ja ToPV eivät kuitenkaan antaneet yllättää itseään, vaan etenivät Helsingin Oulunkylän tekojääradalla pelattuun SM-finaaliin.

Loppuottelu oli yksi kaikkien aikojen jännittävimmistä. OLS aloitti vahvasti ja johti ottelua ensimmäisen erän jälkeen, toisella jaksolla ToPV nousi kuitenkin tasoihin ja ottelu venyi jatkoajalle. ToPV siirtyi jatkoajalla jo kahden maalin johtoon, mutta OLS nousi tasoihin puoli minuuttia ennen jatkoajan päättymistä. Näin ensimmäistä kertaa jääpallon SM-finaalien aikana mestaruuden ratkaisemiseen tarvittiin rangaistuslyöntikilpailu. OLS voitti rangaistuskilpailun ja voittolukemat olivat lopulta 9-6. ToPV sai hopeaa neljän perättäisen mestaruuden jälkeen. Näin historian pisin mestaruusputki on edelleen Oulun Palloseuran viisi perättäistä mestaruutta 1960-luvulla.

## Runkosarja

## Puolivälierät
Puolivälierät pelattiin kaksoisotteluissa, ensimmäinen ottelu käytiin heikommin sijoittuneen ja toinen ottelu paremmin sijoittuneen kotikentällä. Paremmuuden ratkaisi kahden ottelun yhteispisteet.

## Välierät
Välierät pelattiin paras kolmesta menetelmällä aloittaen paremmin sijoittuneen kotikentällä.

## Pronssiottelu
pelattiin 14. maaliskuuta Varkaudessa.

## Loppuottelut
Loppuottelu pelattiin 15. maaliskuuta Helsingissä jääpallon SM-kilpailujen 100-vuotisjuhlan kunniaksi.

## Lopulliset sijoitukset

## Suomen mestarit
**OLS:** Joni Tero, Marko Kilpeläinen, Ari Af Hällström, Pekka Paasovaara, Tuomas Ylinampa, Matti Parkkinen, Antti Pesonen, Timo Arjanko, Jarmo Mällinen, Ville-Veikko Angeria, Janne Parpala, Petri Paasovaara, Pertti Virtanen, Matti Immonen, Markus Kumpuoja, Arto Loukkola, Pasi Keränen, Vesa Leino, Sami Harjuoja, Ilari Moisala, Hannu Kauttio, Samuli Niskanen.

## Parhaat maalintekijät

Pistepörssin voitti OLS:n Samuli Niskanen 78 pisteellään.

## Lähteet
* Anttinen: vuosisata jääpalloa, Multiprint Oulu 2011
* IBDB Kauden 2007-08 taulukot
* Maali- ja pistepörssin voittajat

## Aiheesta muualla

* YouTube ToPV-OLS SM-Finaali 2008
Stella

**Stella** on tähteä tarkoittava latinan kielen sana. 

Sanaa käytetään myös seuraavissa merkityksissä:

* Stella, naisen etunimi
* Stella, joensuulainen yhtye
* Kauppakeskus Stella, kauppakeskus Mikkelissä
* Stella, tsolpideemin myyntinimi 
* Stella Artois, belgialainen olutmerkki
* Stella, kunta Italian Liguriassa
* *[[L/A Stella]]*, Korppoon ja Houtskarin alueella liikennöivä lautta
* Stella, vuosina 1879–1880 lyöty yhdysvaltalainen raha

## Elokuva
* *[[Stella (vuoden 1950 elokuva)|Stella]]*, yhdysvaltalainen elokuva vuodelta 1950
* *[[Stella (vuoden 1955 elokuva)|Stella]]*, kreikkalainen elokuva vuodelta 1955
* *[[Stella (vuoden 1990 elokuva)|Stella]]*, yhdysvaltalainen elokuva vuodelta 1990.

## Sukunimi
** Andrea Stella (s. 1971), italialainen insinööri
** Antonietta Stella (1929–2022), italialainen oopperalaulaja, sopraano
** Elisa Stella (s. 1933), venezuelalainen näyttelijä
** Frank Stella (1936–2024), yhdysvaltalainen taidemaalari ja kuvanveistäjä
** Simone Stella (s. 1981), italialainen cembalisti, urkuri ja säveltäjä

## Katso myös
* Stella Polaris, Pohjantähden latinalainen nimi, jolla on myös muita merkityksiä

## Lähteet
Valkoselkätikka (kirja)

**Valkoselkätikka** on Kimmo Martiskaisen kirjoittama ja Kimmo Taskisen kuvittama kirja uhanalaisesta valkoselkätikasta. Teoksen on kustantanut Moreeni.

Kimmo Martiskainen on lintuharrastaja, joka on seurannut valkoselkätikan elämää vuosikymmeniä. Kuvat on ottanut lintuja harrastuksekseen valokuvaava Helsingin Sanomien valokuvaaja ja graafikko Kimmo Taskinen, joka on kuvannut vuosia myös mm. autoja. Teoksessa on kerrottu valkoselkätikasta lajina: tunnistaminen, ominaispiirteet, levinneisyys, käyttäytyminen ja ravinto. Myös sen elinympäristöä käsitellään. Oma osuutensa on lajin historiasta kaskimaiden linnusta häviäjäksi taistelussa tehometsätaloudelle.

## Lähteet

## Aiheesta muualla
*Teos kustantajan sivustolla
Gottlieb Pesonius

**Gottlieb Leopold Pesonius** (15. marraskuuta 1823 Vehkalahti – 26. marraskuuta 1884) oli Jyväskylän valtuuston ensimmäinen puheenjohtaja vuodesta 1875 ja Jyväskylän Ylä-alkeiskoulun eli myöhemmän Jyväskylän lyseon ensimmäinen rehtori. Pesonius omisti Koskensaaren ruukin (naulatehtaan) Petäjävedellä.

Pesoniuksen vanhemmat olivat kirkkoherra Olof Pesonius (k. 1849) ja Anna Katarina Häggroth. Hänen puolisonsa oli vuodesta 1854 Fredrika Sofia Söderström (k. 1904). Hänet on haudattu Jyväskylän vanhalle hautausmaalle.

## Huomautukset

## Lähteet
Polysorbaatti 80

**Polysorbaatti 80** eli **polyoksietyleenisorbitaanimono-oleaatti** on nonioninen pinta-aktiivinen aine, jota käytetään muun muassa elintarvikkeissa. Polysorbaatti 80:tä valmistetaan kemiallisesti sorbitolin, rasvahappojen (E570) ja etyleenioksidin reaktiossa. 

Polysorbaatti 80 tunnetaan myös kauppanimellä Tween 80, joka on ICI Americasin rekisteröimä tavaramerkki. Polysorbaatti 80:n E-koodi on E433 ja CAS-numero 9005-65-6.

## Turvallisuus
Eurooppalainen syö päivittäin 100 mg polysorbaatti 80:ä ruoan mukana. Influenssarokotteissa on yhdessä annoksessa 0,025 mg (eli 25 mikrogrammaa eli 0,000 025 grammaa) polysorbaattia.. Pandemrix-sikainfluessarokotteessa polysorbaatti 80:tä oli 4,86 mg (milligrammaa).  Fluarix -kausi-influenssarokotteessa on polysorbaatti 80:tä, mutta määrää ei kerrota valmisteyhteenvedossa.  

Yleisesti ottaen polysorbaatti 80 on turvallinen ja hyvin siedetty vaikkakin pieni joukko ihmisiä voi olla herkkä tälle ja haitallinen Crohnin tautia sairastaville.

Vuonna 1984 Yhdysvalloissa 38 keskoslasta kuoli E-Ferol-ravintolisän aiheuttamiin komplikaatioihin (maksan ja munuaisten vajaatoiminta, keuhkotoiminnan huononeminen, trombosytopenia ja askiteksen hengenvaarallinen oireyhtymä). Myöhemmissä tutkimuksissa selvisi, että komplikaatiot johtuivat injektoitavan ravintolisän sisältämästä polysorbaatti 80:sta ja dl-alfa-tokoferolista.

Vuonna 1993 tehtyjen eläinkokeiden perusteella polysorbaatti 80:n on epäilty aiheuttavan lapsettomuutta.

Vuonna 2007 tehdyissä eläinkokeissa raskaana oleville rotille annettu polysorbaatti 80 alensi selvästi syntyneiden poikasten painoa. Tosin tuossa käytettiin suuria 16,783 ml/kg annoksia, joka ihmisellä vastaisi massiivisia yli kilon polysorbaatti 80 -annoksien nauttimista joka päivä 21 päivän ajan.

## Lähteet

## Aiheesta muualla
*E433 - Polyoksietyleenisorbitaanimono-oleaatti (Polysorbaatti 80) – Ruokavirasto
*PubChem: Polysorbate 80 
*Food Component Database (FooDB): Polysorbate 80 
*Kyoto Encyclopedia of Genes and Genomes (KEGG): Polysorbate 80
Mars-symboli

**Mars-symboli** (♂) on ikivanha symbolikuvio, jonka muodostavat ympyrä ja siitä yläoikealle työntyvä nuolikuvio. Symbolin katsotaan alun perin kuvaavan roomalaisten sodanjumalan Marsin kilpeä ja keihästä.

Kuviota käytetään Mars-planeetan symbolina muun muassa almanakoissa. Sitä on käytetty myös raudan symbolina varsinkin alkemiassa.

Nykyisin Mars-symbolin tunnetuin merkitys on sen käyttö miehen ja muun koiraan sukupuolisymbolina, kun taas Venus-symboli (♀) merkitsee naista tai naarasta.

Mars-symbolia on sovellettu kaupalliseen käyttöön muun muassa ajoneuvovalmistajana tunnetun Volvon logossa.

Mars-symbolin Unicode-koodiarvo on U+2642.

## Katso myös
* Tähtitieteelliset symbolit

## Lähteet

## Aiheesta muualla
Dion and the Belmonts

**Dion and the Belmonts** oli New Yorkissa vaikuttanut kvartetti ja teiniyleisön suosikki, jolla oli seitsemän Top 40 -hittiä Yhdysvaltain listoilla 1950-luvun lopulla ja vuonna 1960. Yhtyeen laulusolisti oli tuolloin Dion DiMucci ja levy-yhtiö Laurie Records. 

Ennen yhteistyötään sekä Dion että Belmonts olivat erikseen newyorkilaisen Mohawk-levymerkin artisteja.

Dion and the Belmontsin tunnetuimpia kappaleita on parivaljakko Doc Pomus ja Mort Shumanin tekemä "A Teenager in Love", joka oli yhtyeen ensimmäinen Top 10 -hitti toukokuussa 1959. Korkeimmillaan sen listasijoitus oli viides. Kappaleen nimi oli alkujaan "Great to Be Young and in Love". Yhtyeen kappale "I Wonder Why" on tunnetuimpia doo-wop-kappaleita.

Dion siirtyi soolouralle vuonna 1960. 1970-luvun alussa yhtye julkaisi paluualbumin nimeltä *[[Reunion (Dion & The Belmontsin albumi)|Reunion]]*.

## Lähteet
* 

### Viitteet

## Kirjallisuutta
* *Blues News* N:o 25 s. 8
Punk Lurex

**Punk Lurex** (ent. **Punk Lurex OK**) on tamperelainen melodista, yhteiskunnallisesti kantaa ottavaa 77-tyylistä punkkia soittava yhtye. 
Yhtyeen musiikki on mollivoittoista, melankolista (pop)punkkia. Sanoituksissa puututaan usein yhteiskunnallisiin epäkohtiin ja tuetaan mm. ympäristön- ja eläintensuojelua, suvaitsevaisuutta, tasa-arvoa ja aktiivista kansalaisvaikuttamista. 

Punk Lurex OK perustettiin vuonna 1993. Alkuperäiskokoonpanossa soittivat basisti-laulaja Tiina Wesslin, kitaristi Riitta Suojanen, kitaristi Juha Helminen ja rumpali Jyrki Siukonen (ks. myös Kollaa kestää). Hiljaiset Levyt -yhtiö julkaisi yhtyeen ensisinglen ”Tappajan silmät/Paalimajassa” vuonna 1994. "Tappajan silmät" on alkujaan The Adverts-yhtyeen kappale "Gary Gilmore's eyes" vuodelta 1977. 

Vuonna 1995 Juha Helmisen korvasi kitaristi Jari ”Kukka” Kukkaisniemi, ja rumpali Sami Päivärinnan tilalle tuli vuonna 2001 Markku Viippo. Punk Lurex OK toimi aktiivisesti vuoteen 2003, johon mennessä siltä oli ilmestynyt single, 8 kappaleen ep, kolme pitkäsoittolevyä sekä yhteis-ep brittilegenda TV Smithin kanssa. 

Vuoden 2003 loppupuolella Punk Lurex OK jäi lähes kuusi vuotta kestäneelle tauolle. Yhtye palasi keikoille vuoden 2009 Puntala-rockissa. Seuraavana vuonna punk-levyihin erikoistunut Kämäset levyt -yhtiö julkaisi Punk Lurex OK -kokoelmavinyylin, jolle on kerätty yhtyeen kappaleiden parhaimmistoa vuosilta 1994–2003. Vuonna 2012 Punk Lurexilta ilmestyi neljäs pitkäsoitto "Puolesta ja vastaan".

Suomessa Punk Lurexin julkaisijana toimii Hiljaiset levyt. Useimmat levyt on julkaistu myös Saksassa, missä julkaisijana on ollut sikäläinen Teenage Rebel Records. Lukuisia Punk Lurexin kappaleita on päätynyt myös saksalaisille punk-kokoelmille. Yhtye on soittanut useita yhteiskeikkoja TV Smithin kanssa, ja yhteistyö jatkuu edelleen. 
## Kokoonpano

* Tiina Wesslin (laulu, basso)
* Jari Kukkaisniemi (kitara)
* Markku Viippo (kitara)
* Markus Saastamoinen (rummut)

## Diskografia

### Vinyylit
*Tappajan silmät / Paalimajassa (7" single; HIKS-042) 1994
*Veljet, Siskot! (7" EP; Teenage Rebel Records, Saksa) 1995 (yhden kappaleen ero Suomalaiseen cd-ep:hen verrattuna)
*Hatut ja Myssyt (LP; Teenage Rebel Records, Saksa) 1997 (samat kappaleet kuin cd-julkaisussa + Nasta kaupunki ja Turhuuden markkinat-kappaleet)
*TV Smith & Punk Lurex OK: The Future used to be better (ep) 2000
*Uusi suunta (LP; Hiljaiset Levyt – HIKI-087) 2024

### CD:t
*Veljet, Siskot! (CD-EP; HILL-021) 1995
*Hatut ja Myssyt (CD; HILL-026) 1996
*Prolex (CD; HILL-031) 1999
*TV Smith & Punk Lurex OK: The Future Used to be Better (CD-EP; HICKS-051) 2000
*Aika Vapaa - Ajatuksia kaikille (CD Hiljaiset Levyt) 2003
*Puolesta ja vastaan (CD Hiljaiset levyt, LP Kämäset levyt) 2012

### Kokoelmat

*Punk Lurex OK 1994-2003 (LP; Kämäset levyt) 2010

### Muilla julkaisuilla
* "Nasta kaupunki"-kappale "Toinen_käsittely_–_kunnianosoitus_Alivaltiosihteerille" tribuuttialbumilla (Hiljaiset levyt 1995).

## Lähteet
*http://www.punkinfinland.net/bands/punklurex 
*http://hiljaiset.sci.fi/
Bandyliigakausi 2006–2007

**Jääpallon Suomen mestaruus kaudella 2006-2007** ratkaistiin kahdentoista joukkueen runkosarjan päätteeksi kahdeksan parhaan pudotuspeleillä. Tornion Palloveikot voitti neljännen perättäisen mestaruutensa.

## Runkosarja

## Puolivälierät
Puolivälierät pelattiin paras kolmesta -systeemillä siten, että ensimmäinen ja tarvittaessa kolmas ottelu käytiin paremmin sijoittuneen kotikentällä.

## Välierät
Välierät pelattiin paras kolmesta menetelmällä aloittaen paremmin sijoittuneen kotikentällä.

## Pronssiottelu
Pronssikamppailu jouduttiin keskeyttämään hieman yli puolen tunnin pelaamisen jälkeen tilanteessa 3-3. Jää oli siinä vaiheessa mennyt vaaralliseen kuntoon. Vaihtoehtoina olivat uusintaottelu tai pronssin ratkaiseminen rankkareilla. Joukkueet päätyivät jälkimmäiseen vaihtoehtoon ja Narukerä onnistui neljässä rankkarissa OLS:n kolmea vastaan. 

## Loppuottelut
Loppuottelu pelattiin 17. maaliskuuta Haaparannalla.

## Lopulliset sijoitukset

## Suomen mestarit
ToPV: Toni Vanha, Mikko Roivainen, Tuomas Mokko, Markku Aarni, Peter Norén, Jari Vaattovaara, Pekka Hiltunen, Jussi Hyry, Paulus Pörhölä, Jussi Karjalainen, Johannes Koivisto, Tommi Haarakoski, Jussi Harjuoja, Antti Ekman, Mika Jussila, Marko Herajärvi, Erkki Koivuranta, Jukka Ohtonen, Kimmo Ohtonen, Mikko Lukkarila, Igor Zolotarev.

## Parhaat maalintekijät

Pistepörssin voitti OLS:n Samuli Niskanen 93 pisteellään.

## Lähteet

* IBDB Kauden 2006-07 taulukot
* Maali- ja pistepörssin voittajat
* Suomen Jääpalloliitto Uutisia

## Aiheesta muualla

* Ajankuvia Oulusta
Paikka nimeltä Plaston

**Paikka nimeltä Plaston** on Erkki Ahosen vuonna 1968 julkaisema tieteisromaani. 

## Sisältö
Helsinkiläinen biologian ja hyönteistieteen opiskelija Matti on retkellä suoalueella. Hän kohtaa oudon alumiinin värisen kiekon, joka johdattaa hänet tietokoneen ohjaamaan avaruusalukseen. Matti päätyy vieraalle planeetalle Plastonille. Hän toteaa, että täydellinen tekniikka takaa planeetan asukkaille täydellisen hyvinvoinnin ja kaiken tiedon. Plastonin asukkaiden koneet jatkavat edelleen toimintaansa, mutta asukkaat ovat ikään kuin henkisesti taantuneet sikiöasteelle. Tekniikan ylivoimaisuuden vuoksi planeetan asukkaat ovat käyneet tarpeettomiksi, turhautuneet ja jättäneet kaiken keskustietokoneen hoidettavaksi.

Piippua polttavassa, planeettaa tarkkailevassa hyönteistieteilijässä voi nähdä Ahosen minähahmoa. Tieteisromaani oli Ahoselle väline, jonka kautta hän pystyi tarkastemaan etäältä kiinnostuksen kohteitaan: teknistymistä, todellisuuden ja yhteiskunnan kehityksen luonnetta. 

Planeetalla Matti tapaa naisbiologin, joka on noudettu Etelä-Afrikasta. Matti ja nainen rakastuvat. Tuotannolleen ominaisesti Ahonen keskittyy miehen kokemusmaailmaan. Voi tulkita, että nainen jää miehelle ikuisesti tuntemattomaksi.

## Vastaanotto
Teos sai hyvän vastaanoton. Matti Rosvall kirjoitti *[[Aamulehti|Aamulehdessä]]*: ”Erkki Ahonen on kirjoittanut ensimmäisen suomalaisen vakavasti otettavan tieteisromaanin avartaen kotimaisia käsityksiä ainakin hivenen verran kohti tulevaisuutta, jota suomalainen kirjallisuus ei oikeastaan tunnusta lainkaan tuntevansa.” Science fiction -asiantuntija Jyrki Ijäksen mukaan *Paikka nimeltä Plaston* antoi lupauksen parempitasoisesta suomalaisesta tieteiskirjallisuudesta. Ahonen säilyi kuitenkin yksin 1970-luvun merkittävimpänä tieteiskirjailijana.

Jarmo Aaltosen mukaan Plastonin maailman yhtymäkohdat kirjoitusajan maailmaan ovat ilmeiset. Hänen mukaansa Ahonen näkee teknistyvän maailman vaarana inhimillisyyden katoamisen, mikäli tekniikkaa sovelletaan yksipuolisesti.

Jyrki Ijäs toteaa Ahosen pohtivan elämän kehityskaarta, älyllisen elämän rappion mahdollisuutta ja sen syitä. Vaikka Ahonen ei teoksessaan avaa yhtä monimutkaisia ajatuskuvioita kuin seuraavissa tieteisromaaneissaan, hän saa Plastonista kiintoisan vertailukohteen ihmisen kulttuurin kehitykseen.

## Lehtiarvosteluita
* Huhtala, Aarre: *Turun sanomat* 29.9.1968.
* Paavilainen, Matti: *Helsingin sanomat* 29.9.1968.
* Sala, Kaarina: *Uusi Suomi* 1.12.1968.

## Lähteet
Tietokonelapsi

**Tietokonelapsi** on Erkki Ahosen vuonna 1972 ilmestynyt toinen tieteisromaani.

## Sisältö

Auto-onnettomuudessa kuolleen naisen syntymätön lapsi yhdistetään tietokoneeseen. Hallitus on antanut tutkijaryhmälle salaisen tehtävän, jossa sikiön erikoistumaton aivomassa pidetään elossa ja sitä kehitetään. Ahonen käyttää kybernetiikan käsitteistöä. Tutkijoiden mielestä yhteiskuntaa ovat hallinneet liiaksi tunteet, väärät ohjelmoinnit. Kertojaminänä oleva tiedemies kuvaa, kuinka on haluttu pyrkiä sisäerityksen tuottamista intohimoista vapaaseen älyyn. Tietokonelapselle annetaan puhdasta informaatiota, hänestä halutaan johdonmukainen, epäitsekäs päätöksentekijä yhteiskunnalle.

## Vastaanotto

Jyrki Ijäs kirjoitti vuonna 1990 ilmestyneessä artikkelissaan suomalaisen tieteiskirjallisuuden historiasta, että *Tietokonelapsi* ja sitä seurannut *[[Syvä matka]]* ovat uuden kotimaisen tieteiskirjallisuuden merkittävimmät teokset.

## Lehtiarvosteluita
* Rosvall, Matti: *Aamulehti* 18.11.1972.
* Forsblom, Harry: *Helsingin Sanomat* 24.12.1972.

## Lähteet
Syvä matka

**Syvä matka** on Erkki Ahosen vuonna 1976 ilmestynyt kolmas tieteisromaani.

## Sisältö

Ahonen jatkaa aikaisempien tieteisromaaniensa pohdintoja ottaen aiheekseen ihmisen tajunnan. Teos on juoneltaan yksinkertainen filosofinen romaani. Kaukaisessa tulevaisuudessa ihmiskunta on siirtynyt uudelle tiedostamisen tasolle. 

## Vastaanotto ja tulkinta

Ahonen edusti tieteiskirjallisuuden filosofista perinnettä. *[[Helsingin Sanomat|Helsingin Sanomien]]* Tuukka Kangasluoma kirjoitti, että Ahonen poimii käsitteitä laajalta alalta ja kehittelee niitä edelleen: taustasta löytyy yhteiskuntakybernetiikkaa, informaatioteoriaa, kvanttifysiikkaa, tähtitiedettä, biologiaa, psykoanalyysia, uskontotiedettä ja filosofiaa. *Syvä matka* pohti tietoisuuden merkitystä todellisuuden käsittämisessä. Ensimmäisissä tieteisromaaneissaan ja *Kuumatka*-päiväkirjassa Ahonen oli kehitellyt käsityksiään todellisuudesta ja yhteiskunnasta, jotka viimeisessä romaanissa ovat muovautuneet valmiiksi.

Ahosen tieteisteksteissä toistuu ajatus todellisuuden yleisistä rakenteista ja kehityksen säännönmukaisuuksista. *Syvän matkan* tulevaisuudessa on tultu uudelle laadulliselle tasolle, jolloin yleiset rakenteet ovat avautuneet ihmiselle. Rakenne on jotain yleistä säilyvyyttä, jota periaatteessa kaikki noudattaa. Suuri ja pieni samastuvat:

Ahonen pyrkii kuvailemaan asioita, joille ei nykykielessä ole vielä vastinetta, mikä tekee kirjan tekstistä varsin vaikeatajuista. Jossain määrin yksilökeskeisesti ja romanttisestikin Ahonen näkee luovasti ajattelevat henkilöt tiedostajina, jotka avaavat uusia ajattelun suuntia.

## Lehtiarvosteluita
* Huotari, Markku: Matka ihmisen historiaan. Aamulehti 29.12.1976.
* Koulumies, Jyrki: Erkki Ahonen: Syvä matka. Uusi Suomi 12.9.1976.
* Seppä, Antti: Matka ihmisen mieleen. Etelä-Suomen sanomat 8.10.1976.
* Ståhlhammar, Leo: Suomenmaa 23.9.1976.

## Lähteet
Hr. Ms. Sumatra (1921)

**Hr. Ms. Sumatra** oli Alankomaiden kuninkaallisen laivaston Java-luokan kevyt risteilijä.

## Valmistus

Alus tilattiin Koninklijke Maatschappij De Scheldeltä Vlissingenistä, missä köli laskettiin 15. heinäkuuta 1916. Alus laskettiin vesille 29. joulukuuta 1920 ja valmistui 26. toukokuuta 1926.

## Palvelus
Uransa alun alus oli lähinnä Hollannin Itä-Intiassa, josta se palasi kotimaahan modernisoitavaksi kesäkuussa 1938. Työ kuitenkin viivästyi Espanjan sisällissodan vuoksi, jolloin alus joutui saattuepalvelukseen. Modernisoinnin päätyttyä alus oli koululaivana tehden 1939 kaksi koulutuspurjehdusta, Välimerelle ja Skotlannin rannikolle.

Toisessa maailmansodassa alus oli lähinnä saattueiden suojaamistehtävissä. Se muun muassa kuljetti Alankomaiden hallitsijaperheen jäseniä Kanadaan. Aluksella havaittujen vikojen vuoksi se ei ollut kelvollinen taistelutehtäviin.

Alus upotettiin 9. kesäkuuta 1944 Ouistrehamissa osaksi Gooseperryn aallonmurtajaa, joka suojasi liittoutuneiden rakentamaa Mulberry-satamaa. Aluksen pääaseilla korvattiin Flores-luokan sluuppien tykit, jotka olivat kuluneet käyttökelvottomiksi.

## Lähteet
*
*

### Viitteet

## Aiheesta muualla
Henrika Ringbom

**Henrika Sofia Ringbom** (s. 20. lokakuuta 1962 Helsinki) on suomenruotsalainen kirjailija ja kääntäjä. Koulutukseltaan Ringbom on filosofian kandidaatti Helsingin yliopistosta.  Henrika Ringbom syntyi ohjelmapäällikkö Lars-Peter Ringbomin ja Stina Gunnel Janssonin perheeseen.

Vuonna 2011 ilmestyi Ruotsissa kustantamon Ellerströmsin julkaisemana *En gynnsam plats för hjärtat*, valikoima Mirkka Rekolan runoja Ringbomin ruotsintamina.

## Kunnianosoitukset
Romaani *Sonjan kertomus* sai Svenska litteratursällskapetin (SLS) Granberg-Sumeliuksen palkinnon vuonna 2006. Neljä vuotta myöhemmin SLS myönsi Ringbomin proosarunokokoelmalle *Händelser* palkinnon Harald ja Jenny Neoviuksen rahastosta. Ringbom sai SLS:n rahastoista palkinnot myös vuosina 1991, 1995 ja 2002. Vuonna 1999 hänelle myönnettiin Längmanska stiftelsenin rahastoista palkinto.

Ringbom oli vuonna 2014 ehdolla Runeberg-palkinnon saajaksi teoksella *Öar i ett hav som strömmar*. Hänelle myönnettiin 2021 valtion viisivuotinen taiteilija-apuraha.

## Teoksia
### Runoteoksia
* 
* 
* 
* 
* 
* 
* 

### Romaaneja
* 
* 

## Lähteet

## Aiheesta muualla
* Ringbom Tammen sivuilla.
* Henrika Ringbomin runoja Nuoren Voiman Liiton ylläpitämässä verkkoantologiassa ''Sähköiset säkeet''.
Tariffi

**Tariffi** ( 'hinnasto', ** 'tiedonanto, hinnasto') on vahvistettu ja yleensä virallinen maksu- tai hintaluettelo. Tariffi voi viitata muun muassa kuljetusmaksuihin (seutuliikenteen yhteistariffi) tai tulleihin (tullitariffi). Esimerkiksi tullitariffiluettelon perusteella maahan tuodusta tavarasta kannetaan tulli. Maksuluettelon ohella tariffi voi tarkoittaa myös yksittäistä maksua.

Tariffit ovat tuontitavaroille perittäviä veroja. Tavallisesti maksu on prosentti tavaran arvosta, jolloin esimerkiksi 10 prosentin tariffi 10 dollarin arvoiselle tuotteelle tarkoittaisi yhden dollarin veroa, jolloin kokonaiskustannukset nousisivat 11 dollariin. Veron maksavat valtiolle ne yritykset, jotka tuovat ulkomaisia ​​tuotteita maahan. Ne voivat siirtää osan tai kaikki lisäkustannukset asiakkailleen, mikä edellisessä esimerkkitapauksessa tarkoittaa tavallisia amerikkalaisia ​​ja muita yhdysvaltalaisia ​​yrityksiä.

Tariffit lisäävät valtion tuloja. Ne suojaavat kotimaista teollisuutta ja korjaavat kaupan epätasapainoa. Ne suojaavat kotimaista teollisuutta ulkomaiselta kilpailulta ja estävät tuontitavaroiden kulutusta. Tariffit ovat poliittinen väline neuvotteluissa, niitä voidaan käyttää painostamaan ulkomaista hallitusta, jolle ne asetetaan osana kauppaneuvotteluja tai poliittisena välineenä. 

Esimerkiksi Donald Trumpin hallinto on perustellut tullien asettamista Kanadalle, Meksikolle ja Kiinalle painostaakseen niiden ​​hallituksia puuttumaan laittomaan maahanmuuttoon ja huumekauppaan, samalla kun se puuttuu maan kauppavajeen suuruuteen.

## Katso myös

* Kauppasota
* Vero
* Tulli

## Lähteet
The Astronaut Farmer

**The Astronaut Farmer** (televisioesityksessä nimellä *Unelma avaruudesta*) on vuonna 2006 ensi-iltansa saanut draamaelokuva. Michael Polishin ohjaaman elokuvan pääosia esittävät Billy Bob Thornton, Virginia Madsen, Max Thieriot, Jasper Polish, Logan Polish, Bruce Dern ja Bruce Willis. Elokuva ei menestynyt taloudellisesti.

Elokuvassa astronauttikoulutuksessa ollut Charles Farmer (Thornton), joka ei koskaan päässyt avaruuteen, alkaa rakentaa omaa avaruusrakettia kotitilallaan Texasissa. Hän onnistuu lopulta mutkikkaiden vaiheiden kautta laukaisemaan sen onnistuneesti.

## Lähteet

## Aiheesta muualla
*
Tom Blomqvist

**Tom Leonard Blomqvist** (s. 30. marraskuuta 1993 Cambridge) on brittiläis-ruotsalainen moottoriurheilija. Hän kilpailee brittiläisellä lisenssillä. Hänen isänsä on 1984 MM-Rallin maailmanmestari Stig Blomqvist. Vuodet 2012–2013 Blomqvist kuului Red Bullin nuorten kuljettajien kehitysohjelmaan.

Blomqvist aloitti kilpauransa karting-sarjoissa, jossa hän kilpaili vuosina 2003–2008 voittaen useita mestaruuksia Uudessa-Seelannissa. Vuonna 2009 hän siirtyi kilpailemaan Ruotsin Formula Renault 2.0-sarjaan, ottaen viisi palkintokorokesijoitusta ja yhden voiton 14 ajetusta kilpailusta sijoittuen sarjan loppupisteissä kolmanneksi. Hän sijoittui samana vuonna Formula Renault NEZ Championship-sarjassa niin ikään kolmanneksi.

Vuonna 2010 Blomqvist voitti Britannian Formula Renault -sarjan mestaruuden 16-vuotiaana ollen kaikkien aikojen nuorin sarjan mestaruuden voittanut kuljettaja. Vuonna 2010 hän sai Autosport British Club Driver of the Year ja British Racing Drivers’ Clubin Henry Surtees -palkinnon suorituksistaan ja ajotaidoistaan.

Vuonna 2011 Blomqvist kilpaili Saksan Formula 3 -sarjassa. Hän loukkaantui EuroSpeedway Lausitzin radalla ajetussa kilpailussa ja joutui jättämään neljä viimeistä kilpailua väliin. Hän sijoittui kuitenkin loppupisteissä kuudenneksi saavuttaen yhden voiton. Vuonna 2012 Blomqvist ajoi Formula 3 Euroseries -sarjassa sijoittuen loppupisteissä seitsemänneksi. Vuonna 2013 Blomqvist ajoi uudelleen perustetussa Euroopan Formula 3 mestaruussarjassa. Hän saavutti kauden aikana kolme kolmossijaa sijoittuen sarjan seitsemänneksi. Vuonna 2014 Blomqvist jatkoi samassa sarjassa. Hän saavutti kuusi voittoa, kuusi paalupaikkaa ja yhdeksän nopeinta kierrosta sijoittuen loppupisteissä sarjan toiseksi.

Vuonna 2015 Blomqvist kilpaili DTM-vakioautojensarjassa BMW:n autolla. Hän otti ensimmäisen osakilpailuvoittonsa jo tulokaskaudellaan voitettuaan Oscherslebenissa sunnuntain kilpailun.

## Lähteet

## Aiheesta muualla

* Virallinen kotisivu
Hartela

**Hartela** on suomalainen rakennusliike, joka on perustettu vuonna 1942. Yritys on yksi Suomen suurimmista rakennusliikkeistä. Hartela sai alkunsa Turussa, kun Emil Hartela  ja Vilho Heinonen perustivat Urakoitsijat Oy -nimisen liikkeen. Vuosien kuluessa liikkeen toiminta laajeni ympäri Suomea.

## Lähteet

## Aiheesta muualla
*Vakkuri, Aaro: *Hartela 1942–1992.* 1992.
Klas Dahlbeck

**Klas Dahlbeck** (s. 6. heinäkuuta 1991 Katrineholm, Ruotsi) on ruotsalainen jääkiekkopuolustaja, joka pelaa Sveitsin pääsarja NLA-joukkue HC Davosissa. Hän on suhteellisen isokokoinen puolustava puolustaja, jonka vahvuudet ovat peliäly ja sijoittuminen. Chicago Blackhawks varasi Dahlbeckin kolmannella kierroksella 79. pelaajana .

## Ura
### Seuraura
Dahlbeck on Katrineholm Hockeyn kasvatti. Hän edusti juniorina sittemmin Växjö Lakersia, jonka J18-joukkuetta Dahlbeck oli nostamassa I-divisioonasta J18 Elitiin keväällä 2008. Kaudella 2008–2009 hän debytoi miesten peleissä esiintyessään lainalla viidessä Ruotsin I-divisioonaottelussa Gislaveds SK:n riveissä.

Kaudeksi 2009–2010 Dahlbeck siirtyi Linköpings HC:n SuperElit-joukkueeseen. Hän kävi marraskuussa 2009 kahden ottelun mittaisella lainalla I-divisioonajoukkue Mjölby HC:ssa ja teki kauden aikana debyyttinsä myös Linköpingin Elitserien-joukkueessa, jossa Dahlbeck pelasi kuusi runkosarja- ja kolme playoff-ottelua ilman tehopisteitä. Toukokuussa 2010 hän teki kaksivuotisen jatkosopimuksen joukkueen kanssa.

Kausi 2010–2011 oli Dahlbeckin tulokaskausi Elitserienissä. Hän teki 47 runkosarja- ja seitsemässä playoff-ottelussa kahdeksan syöttöpistettä. NHL-seura Chicago Blackhawks varasi Dahlbeckin kolmannella kierroksella 79. pelaajana kesällä 2011.

### Maajoukkueura
Dahlbeck pelasi alle 20-vuotiaiden MM-kilpailuissa vuonna 2011. Hän debytoi Ruotsin A-maajoukkuessa kaudella 2010–2011 ja on pelannut yhteensä kymmenen A-maaottelua tehden kaksi syöttöpistettä.

## Tilastot

## Lähteet
*
*

### Viitteet
The Bad Touch

**The Bad Touch** on yhdysvaltalaisen The Bloodhound Gang -yhtyeen singlekappale vuodelta 1999. Musiikkivideossa yhtyeen jäsenet pukeutuvat apinoiksi ja alkavat esittää villejä luontoeläimiä.

## Aiheesta muualla
* Metro Lyrics: The Bad Touch  
* YouTube: Bloodhound Gang - The Bad Touch (VEVO)
Footloose (vuoden 2011 elokuva)

**Footloose** on yhdysvaltalainen tanssielokuva vuodelta 2011. Se on samannimisen vuoden 1984 elokuvan uudelleenfilmatisointi. Sen pääosissa nähdään Julianne Hough, Kenny Wormald, Dennis Quaid ja Andie MacDowell. Elokuva kertoo nuoresta miehestä, joka muuttaa Bostonista pieneen Etelän kaupunkiin ja protestoi kaupungin tanssikieltoa vastaan. Elokuva julkaistiin Australiassa ja Uudessa-Seelannissa 6. lokakuuta 2011.

## Lähteet

## Aiheesta muualla
*
ARA Cervantes (1925)

**ARA Cervantes** (runkonumero E1) oli Argentiinan laivaston Cervantes-luokan hävittäjä. Sen valmistus aloitettiin Espanjan laivaston Churruca-luokan nimikkoaluksena. Argentiinan hallitus lunasti aluksen 10. kesäkuuta 1926.

## Valmistus

Espanjan laivasto tilasi aluksen nimellä *Churruca* Cádizista La Carracalta. Alus laskettiin vesille 26. kesäkuuta 1925, mutta Argentiinan hallitus lunasti sen 10. kesäkuuta 1926. Alus valmistui 3. syyskuuta 1927. Se saavutti koeajoissa ilman aseistusta 38,76 solmun nopeuden.

## Palvelus
Alus osallistui toiseen maailmansotaan, jonka loputtua aluksen keskilaivassa ollut tykki korvattiin kahdella kaksiputkisella 40 millimetrtin ilmatorjuntatykillä. Myöhemmin vielä kolmituumainen vaihdettiin kaksiputkiseen 40 millimetrin ilmatorjuntatykkiin. Alus luokiteltiin 1950-luvulla torpedoveneeksi. Se poistettiin alusluetteloista 24. kesäkuuta 1961.

## Lähteet
*
*

### Viitteet
ARA La Rioja (1929)

**ARA La Rioja** (runkonumero E4) oli Argentiinan laivaston Mendoza-luokan hävittäjä.

## Valmistus

Alus tilattiin 1927 Brittensaarilta Cowesista J. Samuel White and Companyltä ja se laskettiin vesille 2. helmikuuta 1929. Alus valmistui 23. heinäkuuta 1929. Se saavutti koejoissa lähes 39 solmun nopeuden. Alus matkasi sisaralustensa kanssa Argentiinaan, minne ne saapuivat marraskuussa. Alus oli matkannut lähes 5&nbsp;800 merimailia Lissabonista Puerto Belgranoon ilman satamassa käyntiä.

## Palvelus
Alus palveli toisessa maailmansodassa. Alus muutettiin 1958 sukellusveneentorjuntakykyiseksi saattajaksi. Se poistettiin alusluetteloista 30. huhtikuuta 1962, kun Yhdysvalloista hankitut kolme Fletcher-luokan hävittäjää saapuivat.

## Lähteet

*
*

### Viitteet
Altti Mäkinen

**Altti Mäkinen** (s. 14. maaliskuuta 1987 Järvenpää) on suomalainen jalkapalloilija, joka pelaa tällä hetkellä Järvenpään Palloseuran riveissä. Vuosien 2006-2010 aikana hän kuului espoolaisen FC Hongan miehistöön, mutta ei onnistunut saavuttamaan seurassa peliaikaa Veikkausliigan tasolla. Vuonna 2011 edessä oli paluu takaisin kasvattajaseura JäPS:in riveihin. Pelipaikaltaan Mäkinen on maalivahti.

## Aiheesta muualla
*Mäkisen pelaajakortti Futismaailma.com-sivustolla
*Mäkisen pelaajakortti Veikkausliigan kotisivuilla
*Mäkisen pelaajakortti transfermarkt.co.uk-sivustolla
*Mäkisen pelaajakortti footmercato.net-sivustolla
Hondurasin liberaalipuolue

**Hondurasin liberaalipuolue** () on hondurasilainen keskusta-vasemmistolainen liberaalipuolue, joka kuuluu kansainväliseen Liberal International -järjestöön. Hondurasin liberaalipuolue perustettiin 1891, ja se on Hondurasin vanhin puolue. Se on myös kansallispuolueen ohella toinen Hondurasin perinteisistä valtapuolueista.

Liberaalipuolueen juuret ovat Céleo Ariasin ja Marco Aurelio Soton edustamasta liberalismista, jonka tavoitteina kirkon ja valtion erottaminen, edustuksellinen hallinto ja talousliberalismi. Virallisesti se perustettiin Policarpo Bonillan hallintoaikana, vuonna 1891. Perinteisesti liberaalipuoluetta on pidetty uudistusmielisempänä ja antimilitaristisempana Hondurasin kahdesta valtapuolueesta. Kuva liberaaleista muuttui suuresti oikeistolaisen armeijaan kytköksissä olleen Roberto Suazo Córdovan hallituskaudella 1982–1986.

Liberaalipuolueen kannatus on ollut perinteisesti suurempaa kaupunkialueilla ja maan kehittyneemmässä osassa. Puolueen suurin kannatus on keskittynyt Atlántidan, Cortésin, Francisco Morazánin, El Paraíson ja Yoron departementteihin.

## Lähteet
* 
* 

### Viitteet
Keski-Amerikan suurtasavalta

**Keski-Amerikan suurtasavalta** oli Hondurasin, Nicaraguan ja El Salvadorin lyhytikäinen valtioliitto, joka kesti 1896–1898. Se oli yritys herättää uudelleen henkiin Keski-Amerikan liittotasavalta.

Keski-Amerikassa oli olemassa edelleen liittovaltioajatus, vaikka Keski-Amerikan liittovaltio oli hajonnut pian itsenäistymisensä jälkeen. Esimerkiksi Guatemalan Justo Rufino Barrios oli pyrkinyt liittovaltioon, kun hän johti 1870-luvulla maansa sotaan El Salvadoria vastaan. Hondurasin presidentti Policarpo Bonilla puolestaan kutsui kollegansa Amapalaan, kun britit olivat vetäytyneet Keski-Amerikasta. Honduras, Nicaragua ja El Salvador solmivat Amapalassa 20. kesäkuuta 1895 sopimuksen, jonka tavoitteena oli Keski-Amerikan suurtasavallan muodostaminen. Liittovaltio oli hauras, ja se hajosi jo 1898, pian perustuslain kirjoittamisen jälkeen.

## Lähteet
* 

### Viitteet
Kari Savolainen (kenraali)

**Kari Ilmari Savolainen** (s. 15. marraskuuta 1941 Helsinki) on suomalainen upseeri ja eläkkeellä oleva prikaatikenraali. Hänet ylennettiin arvoon vuonna 1997.

Savolainen valmistui Kadettikoulun jalkaväkilinjalta vuonna 1963.

## Sotilasura
*opetusupseeri Uudenmaan Jääkäripataljoona 1963-
*sotilastarkkailija UNTSO 1969-
*opettaja Kadettikoulu 1970-
*opettaja Rannikkotykistökoulu 1972-1973
*toimistoesiupseeri PE 1978-
*sotilasasiamies (mm. Turkki) 1982-
*pataljoonan komentaja Savon Prikaati 1985-
*opettaja Sotakorkeakoulu 1987-
*sotilasasiamies (USA) 1990-
*hallintojohtaja Maanpuolustuskorkeakoulu 1993-

Hänen viimeinen palveluspaikkansa oli Keski-Suomen sotilaslääni, jonka komentajana hän oli 1996-1999 jääden samalla eläkkeelle.

Savolainen on puolustusvoimissa palvelunsa jälkeen toiminut Maanpuolustuskoulutus ry:n (nykyinen Maanpuolustuskoulutusyhdistys) toiminnanjohtajana 2000-luvulla.

## Lähteet
* Suomen Kuvalehti n:o 45 11.11.2011 s. 71, Syntymäpäivät-osio

### Viitteet
Operaatio Snow White

**Operaatio Snow White** () oli skientologien vuosina 1973–1977 suorittama toimenpidesarja, jolla skientologiakirkko pyrki hävittämään Yhdysvaltain hallituksen hallussa olevia aineistoja, joissa oli skientologiakirkon ja sen perustajan L. Ron Hubbardin kannalta kielteisiä asioita. Noin 5000 kirkon jäsentä soluttautui  136 liittovaltion virastoon kuten Interpoliin, Yhdysvaltain verohallintoon ja oikeuslaitokseen sekä Yhdysvaltain lääkärijärjestöön AMA:han, kopioi papereita ja varoitti tulevista iskuista. Jäsenet myös murtautuivat virastoihin ja asensivat salakuuntelulaitteita.

## Lähteet
Sukanen Ship Pioneer Village and Museum

**Sukanen Ship Pioneer Village and Museum** -niminen museo sijaitsee Moose Jawissa, Saskatchewanissa Kanadassa ja sisältää muun muassa kanadansuomalaisen 1800-luvulla Kanadassa eläneen siirtolaisen Tom Sukasen Sontiainen-laivan.

## Aiheesta muualla
* Museon kotisivut
* Museon vanhat kotisivut:
Georgian yliopisto

**Georgian yliopisto** (**University of Georgia**, lyhenne **UGA**) on vuonna 1785 perustettu julkinen yliopisto Athensissa, Georgian osavaltiossa. Se sijaitsee noin sadan kilometrin päässä Atlantan keskustasta itäkoilliseen.

Georgian yliopisto oli koko Yhdysvaltain ensimmäinen osavaltion perustama yliopisto. Ensimmäiset oppilaat valmistuivat koulusta vasta vuonna 1804, 19 vuotta perustamisen jälkeen.

Koulun urheilujoukkueet kilpailevat NCAA:n korkeimmalla divisioontasolla. Näistä tunnetuin on amerikkalaisen jalkapallon joukkue Georgia Bulldogs.

Georgian yliopisto käsittää yhteensä 18 tiedekuntaa ja tarjoaa yli 140 tutkintoon johtavaa koulutushaaraa. Yliopiston pääkampus Athensissa on noin kolmen neliökilometrin ja lähes 400 rakennuksen laajuinen, ja sivukampukset sijaitsevat Tiftonissa ja Griffinissä ja satelliittikampukset Atlantassa ja Lawrencevillessä. Tutkijaresidenssit yliopistolla on Oxfordin yliopistossa, Italian Cortonassa ja Costa Rican Monteverdessä.

Yliopiston 13 kirjastoa käsittävät yhteensä noin 4,7 miljoonaa teosnimikettä.

U.S. News & World Report -lehti sijoitti Georgian yliopiston vuonna 2013 julkaisemassaan ”Best Colleges” -rankinglistassa Yhdysvaltain julkisten yliopistojen sijalle 21.

## Tiedekunnat
*matemaattis-luonnontieteelliset ja humanistiset aineet (Franklin College of Arts and Sciences, 1801)
*maatalous- ja ympäristötieteet (College of Agricultural and Environmental Sciences, 1859)
*oikeustiede (School of Law, 1859)
*farmasia (College of Pharmacy, 1903)
*metsänhoito ja luonnonvarat (Warnell School of Forestry and Natural Resources, 1906)
*kasvatustiede (Mary Frances Early College of Education, 1908)
*Graduate School (ylemmät tutkinnot, 1910)
*liiketaloustiede (Terry College of Business, 1912)
*kotitalous- ja kuluttajatiede (College of Family and Consumer Sciences, 1918)
*journalismi ja joukkoviestintä (*Grady College of Journalism and Mass Communication*, 1915)
*eläinlääketiede (College of Veterinary Medicine, 1946)
*sosiaalityö (School of Social Work, 1964)
*ympäristö ja muotoilu (College of Environment & Design, 2001)
*valtiotieteet (School of Public and International Affairs, 2001)
*julkinen terveydenhoito (College of Public Health, 2005)
*ekologia (Odum School of Ecology, 2007)
*terveystieteet (2010)
*lääketiede (School of Medicine, 2024)
*tietotekniikka (School of Computing, 2022)
*tekniikka (2012)

## Georgian yliopistossa opiskelleita
*Johnny Isakson
*Michael Stipe
*Kari Uusikylä

## Kuvia

File:ArchUGA1.jpg|Vanhan kampuksen kaariportti
File:TEEC.jpg|Terry-kauppakorkeakoulu Atlantan Buckheadissa
File:UGA Psychology Auditorium 1980.jpg|Psychology Auditorium
File:IMAG0254.JPG|Stanford- jalkapallostadion
File:Russell Library for Political Science, UGA, Athens, South view 20160630 1.jpg|Russell Library


## Lähteet

## Aiheesta muualla

*Virallinen kotisivu
The Facts of Life

**The Facts of Life** on vuosina 1979–1988 esitetty komediasarja, joka on spin-off ''Diff'rent Strokes'' -televisiosarjalle. Sarjaa tehtiin yhteensä 201 jaksoa ja yhdeksän tuotantokautta. Sarjan päähenkilöitä esittivät muun muassa Charlotte Rae, Lisa Whelchel, Nancy McKeon, Mindy Cohn, Kim Fields, Cloris Leachman, MacKenzie Astin ja George Clooney. Sarjan ovat luoneet Dick Clair ja Jenna McMahon. Sarja voitti TV Land Awardin vuonna 2011.

## Aiheesta muualla
*
Talk of the Town (Pretenders)

**Talk of the Town** on brittiläisen Pretenders-yhtyeen kappale ja single vuodelta 1980. Singlen tuotti Chris Thomas ja äänitti Bill Price. Levy-yhtiö oli Real Records. Kansikuva on otettu Lontoossa Talk of the Townin edustalla. 

## Kappaleet
# 
# 

## Lähteet
* Pretenders s. *Talk of the Town* (Real Records ARE 12) 1980
Cuyamel Fruit Company

**Cuyamel Fruit Company** oli Sam Zemurrayn perustama yhdysvaltalainen hedelmäyritys, joka kuljetti banaaneja Puerto Cortésin sataman kautta. Zemurray myi yrityksensä United Fruit Companylle 1929. Cuyamel Fruit tuotti banaanin lisäksi sokeria ja omisti Hondurasista tuhansia hehtaareja maata ja rautateitä.

Cuyamel Fruit Companyn perustana oli Zemurrayn vuonna 1903 perustama Hubbard-Zemurray, josta United Fruit Company omisti pääosan. United Fruit vetäytyi 1910-luvulla ja Hubbard-Zemurray organisoitiin uudelleen, ja siitä muodostettiin 1911 Cuyamel Fruit Company. Yritys perusti pian La Limaan osaston, josta tuli Keski-Amerikan johtavia banaanintuottajia. La Liman banaanit tunnettiin laadustaan.

Cuyamel Fruit rekisteröityi osakeyhtiöksi Delawaressa 1923, mutta sen vuosittaisen kokoukset pidettiin silti New Orleansissa. Vuoden 1924 lopulla Cuyamel Fruitin ja sen Hondurasin paikallisyhtiön Cortes Companyn sekä tytäryhtiöiden Bluefields Fruit and Transportation Companyn ja the Sula Sugar Companyn yhteenlasketut varat olivat 3,97 miljoonaa dollaria. Cuyamel Fruit kasvoi 1920-luvulla maailman toiseksi suurimmaksi banaanien ja muiden trooppisten hedelmien myyjäksi United Fruitin jälkeen.

Cuyamel Fruitin ja United Fruitin välille kehkeytyi Pohjois-Amerikan markkinoilla hintakilpailu, joka päättyi, kun United Fruit osti kilpailijansa 32 miljoonalla dollarilla. Kaupan myötä United Fruitille siirtyi noin tuhat neliökilometriä banaanimaita, 15 höyrylaivaa, satamavarustuksia ja rautateitä. Cuyamel Fruitin johtajasta Zemurraystä tuli samalla United Fruitin suurin osakkeenomistaja, ja hän sai paikan yrityksen johtokunnasta. Kaupan ansiosta United Fruitin hallussa oli noin kaksi kolmasosaa Amerikan banaanimarkkinoista.

## Lähteet
* 

### Viitteet
Andrea Agnelli

**Andrea Agnelli** (s. 6. joulukuuta 1975 Torino, Italia) on italialainen liikemies.

Agnelli toimii Juventuksen puheenjohtajana. Hän on myös Stellantiksen ja Exorin hallitusten jäsen.

Agnelli kuuluu maineikkaaseen samannimiseen teollisuussukuun.
Bob Jonesin yliopisto vastaan Yhdysvallat

**Bob Jonesin yliopisto vastaan Yhdysvallat** on vuodelta 1983 oleva Yhdysvaltain korkeimman oikeuden päätös, jonka mukaan Internal Revenue Service eli verohallinto voi ilman kongressin lupaa kumota organisaation verovapauden.

Raamatuntulkintansa vuoksi Bob Jonesin yliopisto ei ottanut ennen vuotta 1971 lainkaan mustia opiskelijoita. Vuosina 1971–1975 se ei ottanut mustia opiskelijoita, jotka eivät olleet naimisissa. Vuoden 1975 jälkeen yliopisto hyväksyi mustat naimattomat opiskelijat, mutta ei edelleenkään opiskelijoita, jotka olivat naimisissa eri rotua olevan henkilön kanssa tai jotka kannattivat tällaisia suhteita. Yliopisto myös kielsi kahden eri rotua olevan opiskelijan seurustelun.

Ennen vuotta 1970 yksityisille oppilaitoksille myönnettiin verovapaus riippumatta niiden rotupolitiikasta. Näin ollen verovapauden sai myös Bob Jonesin yliopisto. Vuonna 1970 IRS:n säädökset muuttuivat. Verovapautta ei enää sallittu yksityiskouluille, joissa oli voimassa rotuerotteluun rinnastettavia käytäntöjä.

IRS kertoi yliopistolle aikovansa peruuttaa sen verovapauden, ja yliopisto nosti IRS:ää vastaan kanteen. Lukuisten eri oikeusjuttujen jälkeen asia eteni korkeimpaan oikeuteen, joka päätti toukokuussa 1983 asiasta äänin 8–1.

## Lähteet